Четвърта езикова гимназия „Фредерик Жолио-Кюри“
Четвърта езикова гимназия „Фредерик Жолио-Кюри“ е обособена през 1958 във Варна, наследник на френския отдел на Ловешката смесена гимназия, първата езикова гимназия в България. Профилирана в преподаването на френски и испански език.

Патрон на гимназията е атомният физик Фредерик Жолио-Кюри, ръководел екипа по създаването на първия френски ядрен реактор, първи върховен комисар на Комисариата по атомна енергия (Сакле).

Гимназията е известна с богатия си културен живот, ангажиращ учениците в различни дейности: коледен песенен фестивал, първомартски фестивал на хората, и театрален фестивал. Кулминацията на тези фестивали е патронния празник на 19 март.

Гимназията има театрална трупа, фотоклуб, клуб „Приятели на Европа“, клуб на природолюбителите и др.

Всяка година възпитаници на гимназията са лауреати на национални олимпиади по френски и испански език, литература, философия, биология, химия, астрономия. Голяма част от абитуриентите продължават образованието си в престижни български и чужди университети.

През 2023 гимназията отбелязва 65-годишен юбилей.

Директор на гимназията е Веселина Тотева, преподавател по френски език.

Възпитаници на гимназията 
 Даниел Вълчев, заместник министър-председател и министър на образованието и науката в правителството на Сергей Станишев.
 Иван Момиров, оперен певец
 Десислава Тенекеджиева, актриса
 Бойко Богданов, режисьор, писател, музикант
 Галин Стоев, режисьор
 Георги Михалков, режисьор
 Владимир Градев, културолог, дългогодишен посланик на България във Ватикана
 Петко Манчев, композитор, музикален продуцент
 Марчо Апостолов – оперен певец
 Петко Манчев 
 Ингрид Шикова – професор по европеистика

Източници

Външни препратки 
 Сайт на гимназията

Езикови гимназии във Варна
Основани в България през 1958 година